Document ID: 32013R0428

KOMISIJOS ĮGYVENDINIMO REGLAMENTAS (ES) Nr. 428/2013
2013 m. gegužės 8 d.
kuriuo iš dalies keičiamas Reglamentas (EB) Nr. 1033/2006 dėl jo 3 straipsnio 1 dalyje nurodytų ICAO nuostatų ir panaikinamas Reglamentas (ES) Nr. 929/2010
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 552/2004 dėl Europos oro eismo valdymo tinklo sąveikos (sąveikos reglamentas) (1), ypač jo 3 straipsnio 5 dalį,
kadangi:
(1)
2006 m. liepos 4 d. Komisijos reglamento (EB) Nr. 1033/2006, nustatančio bendro Europos dangaus priešskrydinio etapo skrydžių planų procedūrų reikalavimus (2), priede nurodytos įvairios nuostatos, taikomos skrydžių planų pateikimui, priėmimui ir skirstymui, taip pat priešskrydinio etapo skrydžių planų pagrindinių duomenų, kuriuos nustatė Tarptautinė civilinės aviacijos organizacija (tolia - ICAO), pakeitimai. Nuo Reglamento (EB) Nr. 1033/2006 ir 2010 m. spalio 18 d. Komisijos reglamento (ES) Nr. 929/2010, kuriuo iš dalies keičiamas Reglamentas (EB) Nr. 1033/2006 dėl jo 3 straipsnio 1 dalyje nurodytų ICAO nuostatų (3), priėmimo ICAO šias nuostatas iš dalies pakeitė;
(2)
Reglamente (EB) Nr. 1033/2006 pateiktos nuorodos turėtų būti atnaujintos, kad atitiktų valstybių narių tarptautinius teisinius įsipareigojimus ir kad būtų užtikrinta darna su tarptautine reguliavimo sistema;
(3)
galutinės ICAO 2012 m. skrydžių plano nuostatos buvo patvirtintos ir turėjo būti taikomos nuo 2012 m. lapkričio 15 d. Dėl to šis reglamentas turėtų būti taikomas nuo 2012 m. lapkričio 15 d. Kadangi minėtos ICAO nuostatos buvo paskelbtos tik 2012 m. gruodžio 30 d., nuorodos į jas negalėjo būti pateikiamos iki 2012 m. lapkričio 15 d. Todėl šis reglamentas turėtų būti taikomas atgaline data;
(4)
todėl Reglamentas (EB) Nr. 1033/2006 turėtų būti atitinkamai iš dalies pakeistas;
(5)
šiame reglamente numatytos priemonės atitinka Bendro dangaus komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1033/2006 priedo tekstas pakeičiamas taip:
„3 straipsnio 1 dalyje nurodytos ICAO nuostatos
1.
ICAO 2 priedo „Skrydžių taisyklės“ 3 skyriaus 3.3 dalis „Skrydžių planai“; dešimtasis leidimas, 2005 m. liepos mėn., su visais pakeitimais iki pakeitimo Nr. 42.
2.
ICAO PANS-ATM Dok. 4444 4 skyriaus 4.4 dalis „Skrydžių planai“ ir 11 skyriaus 11.4.2.2 dalis „Skrydžių planų pranešimai“; penkioliktasis leidimas, 2007 m., su visais pakeitimais iki pakeitimo Nr. 4.
3.
Regioninių papildomųjų procedūrų (Dok. 7030) Europos (EUR) regioninių papildomųjų procedūrų 2 skyrius „Skrydžių planai“ ir 6 skyriaus 6.12.3 dalis „Apskaičiuotasis ribos perskridimo laikas“; penktasis leidimas, 2008 m., su visais pakeitimais iki pakeitimo Nr. 7.“
2 straipsnis
Reglamentas (ES) Nr. 929/2010 panaikinamas.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2012 m. lapkričio 15 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. gegužės 8 d.

Labels: 8
13
11